Cyril Kola

Cyril Kola (* 18. julija 1927 w Radworju; † 24. februara 2026 w Budyšynje) jo był serbski casnikaŕ, publicist, spisowaśel a pśestajaŕ.

Wón jo se naroźił w Radworju ako syn małorolnikarja. Tam jo teke w lětach 1934-1942 do ludoweje šule chójźił, pón powołanje mólarja nawuknuł. W lětach 1963-1968 jo zakońcył dalokostudij kulturnych wědomnoścow na Uniwersiśe Karla Marxa w Lipsku. Wót 1948 jo był redakciski sobuźěłaśeŕ casnika Nowa Doba. Wót 1970 do 1991 jo źěłał ako šefredaktor serbskego kulturnego casopisa Rozhlad. Wót togo casa jo wón był lichy spisowaśel na wuměńku. Wón jo do něźi 2020 pśestajał nastawki ze słowjańskich rěcow do górnoserbšćiny za Serbske Nowiny.

 Publikacije
 Proza 
1962: Róža 
1988: Puće z daliny

 Dramatika 
1962: Kwas budźe
1972: Wopyt pola přiwuznych
1979: Chěžka na wsy na předań

Pśełožki do górnoserbšćiny
1964: Lew Šejnin, Špiony
1971: Boris Polewjoj, Na kóńcu kóńcow

W pśełožku do dolnoserbšćiny
1963: Róža 
1978: Wuglědanje (wulicowańko), w: Mrokawa běłych pjerkow. Zběrka wulicowańkow, z górnoserbšćiny pśestajił Wylem Bjero 

 Žrědła 
 Hubert Žur, Komuž muza pjero wodźi, LND, Budyšyn 1977, b. 100-107

Kategorija:Serb
Kategorija:Roź. 1927
Kategorija:Wum. 2026
Kategorija:Spisowaśel
Kategorija:Casnikaŕ
Kategorija:Pśełožowaŕ
Kategorija:Muž